Ssekiboobo Alex Benjamin Kigongo yategeezezza Bukedde nti Kabaka agenda kusookera Nabiragye Kyampisi, agende mu Ggulu ku kitebe ky’essaza, ku ssomero lya Jasy John e Ndandu mu kibuga Mukono.
Agenda kuggulawo eddwaaliro e Kisoga erijjanjaba amaaso, atuuke ku Ggombolola y’e Ngogwe alambule olusuku n’emmwaanyi, alambule abaliko obulemu (bamuzibe) e Salaama ku ssomero lya Salaama School of Blind.
Olwo aggalewo olusiisira lw’okusomesa abasajja obuvunaanyizibwa bwabwe. Kabaka waakulambula ebifo eby’enjawulo olwo atuuke e Ntenjeru Nanfumbambi ku Ggombolola awagenda okubeera emikolo.
lug_Latn lug_Latn lug_Latn